6. szonett
Ne hagyd, vihar s tél hogy dúlják a szép nyárt
Virág-illatja mig leszűrve nincs!
Végy egy üvegcsét s szépséged belé zárd,
Mig el nem párolog a drága kincs.
Nem tiltott uzsora: igy sokszorozni
Kamatot, mit boldog ki megfizet.
Magad szép mását így világra hozni,
S tizszerte jobb, ha egy helyett tizet!
Tizszerte volnál boldogabb magad,
Ha tizszer élnél tiz másodban újra.
Megörökítve így alakodat:
Hijába int el a halál csont-újja.
        Ne légy önző! Bizony kár volna érted,
        Hogy örökösid legyenek a férgek. 
Versek
Szonettek

en:Sonnet 6 (Shakespeare)
de:William Shakspeare's sämmtliche Gedichte/Sonett VI
fr:Sonnets de Shakespeare/6
ru:Сонет 6 (Шекспир/Гербель)